ai4bharat/Pralekha huggingface dataset:
ധനകാര്യ മന്ത്രാലയം
5 ലക്ഷം രൂപ വരെയുള്ള വാര്ഷിക വരുമാനത്തിന് ആദായ നികുതിയില്ല; കൂടുതല് കിഴിവുകള് പ്രഖ്യാപിച്ചു
മൂന്നു കോടിയോളം വരുന്ന ചെറുകിട, ഇടത്തരം നികുതിദായകര്ക്ക് 23000 കോടി രൂപയിലേറെ ആശ്വാസം
ചെറിയ സമ്പാദ്യങ്ങളിലെ ടി.ഡി.എസ് പരിധി ഉയര്ത്തി
ഭവന, റിയല് എസ്റ്റേറ്റ് മേഖലയ്ക്ക് ഉത്തേജനം
ഇടത്തരക്കാര്ക്കും ചെറുകിട നികുതിദായകര്ക്കുമായി ധനമന്ത്രി നിരവധി ആശ്വാസ നടപടികള് പ്രഖ്യാപിച്ചു
അഞ്ചു ലക്ഷം രൂപ വരെ വാര്ഷിക വരുമാനമുള്ളവരെ ആദായനികുതിയില് നിന്ന് ഒഴിവാക്കി. കഴിഞ്ഞ നാലര വര്ഷമായി ഗവണ്മെന്റ് കൈക്കൊണ്ട സുപ്രധാന നികുതി പരിഷ്കാരങ്ങള് വഴി നികുതി വരവും നികുതി അടിത്തറയും വര്ദ്ധിച്ചതായി ഇടക്കാല ബജറ്റ് അവതരിപ്പിക്കവെ ധനകാര്യ മന്ത്രി പീയുഷ് ഗോയല് ചൂണ്ടിക്കാട്ടി. അതുകൊണ്ടുതന്നെ നികുതി പരിഷ്കരണത്തിന്റെ ചില പ്രയോജനങ്ങള് ഇടത്തരക്കാരായ നികുതിദായകരിലേക്ക് കൈമാറുകയാണെന്ന് അദ്ദേഹം പറഞ്ഞു.
(6.50 ലക്ഷം വരെ മൊത്തം വാര്ഷിക വരുമാനമുള്ളവര്ക്ക് പ്രൊവിഡന്റ് പണ്ട്, പ്രത്യേക സമ്പാദ്യങ്ങള്, ഇന്ഷുറന്സ് എന്നിവയില് നിക്ഷേപിച്ചാല് ഫലത്തില് പൂര്ണമായും ആദായ നികുതി ഇളവ് ലഭിക്കും. ഭവന വായ്പയുടെ രണ്ടു ലക്ഷം വരെയുള്ള പലിശ, വിദ്യാഭ്യാസ വായ്പയുടെ പലിശ, ദേശീയ പെന്ഷന് പദ്ധതിയിലേക്ക് നല്കുന്ന വിഹിതം, മെഡിക്കല് ഇന്ഷുറന്സ്, മുതിര്ന്ന പൗരന്മാരുടെ വൈദ്യച്ചെലവ് എന്നിവയുള്ള കുറച്ചുകൂടി ഉയര്ന്ന വരുമാനക്കാര്ക്കും നികുതിയടക്കേണ്ടിവരില്ല. സ്വയം തൊഴില് ചെയ്യുന്നവര്, ചെറുകിട ബിസിനസുകാര്, ശമ്പളക്കാര്, പെന്ഷന്കാര്, മുതിര്ന്ന പൗരന്മാര് എന്നിവരടക്കം 3 കോടിയോളം വരുന്ന ഇടത്തരക്കാര്ക്ക് 18500 കോടി രൂപയുടെ നികുതി ആനുകൂല്യം ഇതു വഴി ലഭിക്കും.
ശമ്പളക്കാര്ക്കുള്ള സ്റ്റാന്റേര്ഡ് കിഴിവ് നിലവിലുള്ള 40,000 രൂപയില് നിന്ന് 50,000 രൂപയായി വര്ദ്ധിപ്പിച്ചു. ഇതു വഴി 3 കോടിയിലേറെ ശമ്പളക്കാര്ക്കും പെന്ഷന്കാര്ക്കും അധിക നികുതി ആനുകൂല്യം ലഭിക്കും.
പോസ്റ്റ് ഓഫീസ്/ ബാങ്ക് നിക്ഷേപങ്ങള്ക്ക് സ്രോതസ്സിലുള്ള നികുതി കിഴിവിന്റെ  പരിധി 10,000 രൂപയില് നിന്ന് 40,000 രൂപയായി ഉയര്ത്താന് ബജറ്റ് നിര്ദ്ദേശിക്കുന്നു. വാടകയ്ക്ക് ഈടാക്കുന്ന ടി.ഡി.എസ് പരിധി 1,80000 ത്തില് നിന്ന് 2,40000 ആക്കും.
സ്വന്തം താമസത്തിനായി ഉപയോഗിക്കുന്ന രണ്ടാമത്തെ വീടിന് വാടക ഇനത്തില് ആദായ നികുതി ഈടാക്കില്ല. ജോലി, കുട്ടികളുടെ വിദ്യാഭ്യാസം, രക്ഷിതാക്കളുടെ പരിചരണം എന്നിവക്കായി രണ്ടിടങ്ങളില് വീടുള്ള ഇടത്തരക്കാര്ക്ക് ഏറെ ആശ്വാസം നല്കുന്ന തീരുമാനമാണിത്.
ആദായ നികുതി നിയമത്തിനു കീഴിലെ 54ാം വകുപ്പിനു കീഴിലെ മൂലധന നേട്ടത്തിന് നല്കുന്ന ഇളവ് താമസിക്കുന്ന ഒരു വീടിന് ആയിരുന്നത് രണ്ട് വീടുകള്ക്കായി വര്ദ്ധിപ്പിച്ചു. ഒരാളുടെ ജീവിതകാലഘട്ടത്തില് ഒരിക്കല് മാത്രമേ ഈ ഇളവ് ലഭ്യമാകൂ. താങ്ങാവുന്ന ഭവനനിര്മ്മാണം പ്രോത്സാഹിപ്പിക്കുന്നതിന് ആദായ നികുതി നിയമത്തിലെ 80-ഐ.ബി.എ പ്രകാരമുള്ള ആനുകൂല്യങ്ങള് ഒരു വര്ഷത്തേക്കു കൂടി ദീര്ഘിപ്പിച്ചു. റിയല് എസ്റ്റേറ്റ് മേഖലയ്ക്ക് ഉത്തേജനം പകരാനായി വിറ്റഴിക്കാത്ത ആസ്തികളില് അനുമാന വാടകയിനത്തില് നികുതി ചുമത്തുന്നത് പദ്ധതി പൂര്ത്തിയാക്കിക്കഴിഞ്ഞ് ഒരു വര്ഷത്തേക്ക് ഒഴിവാക്കി നല്കിയിരുന്നത് രണ്ടു വര്ഷത്തേക്കാക്കി.
AM MRD - 93
പ്രധാനമന്ത്രിയുടെ ഓഫീസ്
സ്ക്വാഷ് മിക്സഡ് ഡബിൾസിൽ വെങ്കല മെഡൽ നേടിയ സൗരവ് ഘോഷാലിനെയും ദീപിക പള്ളിക്കലിനെയും പ്രധാനമന്ത്രി അഭിനന്ദിച്ചു
ബർമിംഗ്ഹാം കോമൺവെൽത്ത് ഗെയിംസിൽ സ്ക്വാഷ് മിക്സഡ് ഡബിൾസിൽ വെങ്കല മെഡൽ നേടിയ സൗരവ് ഘോഷാലിനെയും ദീപിക പള്ളിക്കലിനെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
" നമ്മുടെ കായികതാരങ്ങൾ കോമൺവെൽത്ത് ഗെയിംസിൽ വിവിധ കായിക ഇനങ്ങളിൽ മികവ് പുലർത്തുന്നത് കാണുന്നതിൽ എപ്പോഴും സന്തോഷമുണ്ട്. സ്ക്വാഷ് മിക്സഡ് ഡബിൾസിൽ വെങ്കല മെഡൽ നേടിയതിന് സൗരവ് ഘോഷലിനും ദീപികപള്ളിക്കലിനും അഭിനന്ദനങ്ങൾ. അവർ മികച്ച കഴിവും കൂട്ടായ പ്രവർത്തനവും പ്രകടമാക്കി. അവർക്ക് ആശംസകൾ."
--ND--
(It is always a delight to see our athletes excelling in various sports at the CWG. Congratulations to @SauravGhosal and @DipikaPallikal for winning the Bronze medal in the Squash Mixed Doubles event. They demonstrated great skill and teamwork. Best wishes to them. #Cheer4India pic.twitter.com/onhUdhRLip
— Narendra Modi  August 7, 2022
മന്ത്രിസഭ
ആന്ധ്രപ്രദേശില് ഒരു കേന്ദ്ര സര്വകലാശാല സ്ഥാപിക്കുന്നതിന് മന്ത്രിസഭയുടെ അനുമതി
ആന്ധ്രപ്രദേശിലെ അനന്തപൂര് ജില്ലയിലുള്ള ജന്തലൂരു ഗ്രാമത്തില് 'ആന്ധ്രപ്രദേശ് കേന്ദ്ര സര്വകലാശാല' എന്ന പേരില് ഒരു കേന്ദ്ര സര്വകലാശാല സ്ഥാപിക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം തത്വതത്തില് അനുമതി നല്കി. സര്വകലാശാല സ്ഥാപിക്കുന്നതിന്റെ ഒന്നാം ഘട്ട പ്രവര്ത്തനങ്ങള്ക്ക് 450 കോടി രൂപ അനുവദിച്ചു.
1860ലെ സൊസൈറ്റീസ് രജിസ്ട്രേഷന് നിയമത്തിനു കീഴില് പ്രാഥമികമായി രൂപീകരിച്ച് പ്രവര്ത്തിച്ചു വരുന്ന കേന്ദ്ര സര്വകലാശാലയുടെ പ്രവര്ത്തനങ്ങള്ക്ക് 2009ലെ കേന്ദ്ര സര്വകലാശാലാ നിയമ ഭേദഗതി വരെയുള്ള കാലയളവില് നിയമപരമായ പദവി നല്കാനും മന്ത്രിസഭ അനുമതി നല്കി. 2018-19 അധ്യയന വര്ഷത്തില് അക്കാദമിക പ്രവര്ത്തനങ്ങള് നടത്താനും അനുമതി നല്കി. പുതിയ കേന്ദ്ര സര്വകലാശാലയ്ക്ക് ഭരണപരമായ ഘടന നിലവില് വരുന്നതുവരെ നിലവിലെ കേന്ദ്ര സര്വകലാശാലയില് നിന്ന് ഉപദേശങ്ങള് സ്വീകരിച്ചായിരിക്കും പ്രവര്ത്തിക്കുക.
കേന്ദ്ര സര്വകലാശാലയ്ക്ക് അനുമതി നല്കിയതു വഴി മെച്ചപ്പെട്ട ഉന്നത വിദ്യാഭ്യാസ പ്രാപ്തി വര്ധിക്കുകയും പ്രാദേശികമായ അസന്തുലിതാലസ്ഥ കുറയുകയും ആന്ധ്രപ്രദേശ് പുനസ്സംഘടനാ നിയമം 2014ന് പ്രാബല്യം കൈവരികയും ചെയ്യും.
PSR MRD –387
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂ ഡൽഹി: മാർച്ച് 22, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 181.56 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 23,913 പേർ; ചികിത്സയിലുള്ളത് ആകെ രോഗബാധിതരുടെ 0.06%.
കഴിഞ്ഞ 24 മണിക്കൂറിനിടെ 2,741 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,24,70,515 ആയി; രോഗമുക്തി നിരക്ക് 98.74%
കഴിഞ്ഞ 24 മണിക്കൂറിൽ 1,761 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.28%; പ്രതിവാര രോഗസ്ഥിരീകരണ നിരക്ക് 0.39%
ആകെ നടത്തിയത് 78.36 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 5,68,471 പരിശോധനകൾ
RRTN
പ്രധാനമന്ത്രിയുടെ ഓഫീസ്
മഹാരാജ സുഹെൽദേവ് സ്മാരകത്തിനും ചിത്തൗര തടാകത്തിന്റെ വികസന പ്രവർത്തനങ്ങൾക്കും പ്രധാനമന്ത്രി തറക്കല്ലിടും
മഹാരാജ സുഹെൽദേവ് സ്മാരകത്തിനും ചിത്തൗര തടാകത്തിന്റെ വികസന പ്രവർത്തനങ്ങൾക്കും പ്രധാനമന്ത്രി ശ്രീ നരേന്ദ്ര മോദി തറക്കല്ലിടും 2021 ഫെബ്രുവരി 16 ന് രാവിലെ 11:00 ന് വീഡിയോ കോൺഫറൻസിംഗിലൂടെയാണ് തറക്കല്ലിടുന്നത്. ഉത്തർപ്രദേശിലെ ബഹ്റൈച്ചിൽ നടക്കുന്ന പരിപാടി മഹാരാജ സുഹെൽദേവിന്റെ ജന്മവാർഷികം ആഘോഷിക്കും. യുപി മുഖ്യമന്ത്രി യോഗി ആദിത്യനാഥും ചടങ്ങിൽ പങ്കെടുക്കും.
മഹാരാജ സുഹെൽദേവിന്റെ കുതിരസവാരി പ്രതിമ സ്ഥാപിക്കുന്നതും കഫറ്റീരിയ, അതിഥി മന്ദിരം , കുട്ടികൾക്കായുള്ള പാർക്ക് തുടങ്ങി വിവിധ വിനോദസഞ്ചാര സൗകര്യങ്ങളുടെ വികസനവും ഈ പദ്ധതിയിൽ ഉൾപ്പെടും.
മഹാരാജ സുഹെൽദേവിന്റെ രാജ്യത്തോടുള്ള ഭക്തിയും സേവനവും എല്ലാവർക്കും പ്രചോദനമാണ്, ഈ സ്മാരക സ്ഥലത്തിന്റെ വികസനത്തോടെ മഹാരാജ സുഹെൽദേവിന്റെ വീരകഥയെക്കുറിച്ച് കൂടുതൽ അറിയാൻ രാജ്യത്തിന് കഴിയും. ഇത് ഈ സ്ഥലത്തിന്റെ വിനോദസഞ്ചാര സാധ്യതകളെ കൂടുതൽ മെച്ചപ്പെടുത്തും.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: സെപ്റ്റംബർ 17 , 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 77.24 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 34,403 പേർക്ക്
ചികിത്സയിലുള്ളത് ആകെ രോഗബാധിതരുടെ 1.02%
രാജ്യത്ത് നിലവിൽ ചികിത്സയിലുള്ളത് 3,39,056 പേർ
രോഗമുക്തി നിരക്ക് 97.65%
കഴിഞ്ഞ 24 മണിക്കൂറിനിടെ 37,950 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,25,98,424 ആയി
പ്രതിവാര രോഗസ്ഥിരീകരണ നിരക്ക്  കഴിഞ്ഞ 84 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 18 ദിവസമായി 3 ശതമാനത്തിൽ താഴെ
ആകെ നടത്തിയത് 54.92 കോടി പരിശോധനകൾ
SKY
(Visitor Counter : 137
പ്രധാനമന്ത്രിയുടെ ഓഫീസ്
ഉൽപ്പാദന രംഗത്ത് ഇന്ത്യ കുതിപ്പ് തുടരുന്നു: പ്രധാനമന്ത്രി
ഏപ്രിൽ-ഒക്ടോബർ മാസങ്ങളിൽ ലാഡ്സ് ഫോൺ കയറ്റുമതി ഇരട്ടിയിലധികമായി
7 മാസം കൊണ്ട് മൊബൈൽ ഫോൺ കയറ്റുമതി 5 ബില്യൺ ഡോളർ കടന്നതിനാൽ, ഏപ്രിൽ-ഒക്ടോബർ മാസങ്ങളിൽ ഫോൺ കയറ്റുമതി ഇരട്ടിയിലധികമായതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു. കഴിഞ്ഞ വർഷം ഇതേ കാലയളവിൽ ഇന്ത്യ നേടിയ 2.2 ബില്യൺ ഡോളറിന്റെ ഇരട്ടിയിലേറെയാണിത്.
കേന്ദ്രമന്ത്രി ശ്രീ രാജീവ് ചന്ദ്രശേഖറിന്റെ ട്വീറ്റിന് പ്രധാനമന്ത്രിയുടെ മറുപടി.
"നിർമ്മാണ ലോകത്ത് ഇന്ത്യ കുതിപ്പ് തുടരുകയാണ്."
--ND--
(
പ്രത്യേക സേവനങ്ങളും ഫീച്ചറുകളും
പി എം വിശ്വകർമ്മ പദ്ധതിയുടെ മഹത്തായ ഉദ്ഘാടന കർമ്മത്തിന് കൊച്ചിയും ലക്ഷദ്വീപും സാക്ഷ്യം വഹിച്ചു
കൊച്ചി, 17 സെപ്റ്റംബർ 2023
ഇന്ത്യയിലെ പരമ്പരാഗത കലാകാരമാർ, ശില്പികൾ, കരകൗശലവിദഗ്ദർ എന്നിവരുടെ ഉന്നമനത്തിനായി ആവിഷ്കരിച്ച കേന്ദ്ര പദ്ധതിയായ പി എം വിശ്വകർമ്മയുടെ ആരംഭത്തിനു ഇന്ന് കൊച്ചി കടവന്തറയിലെ വിനായക മണ്ഡപം സാക്ഷ്യം വഹിച്ചു.
ഒരേ സമയം ഇന്ത്യയിലെ വിവിധ പ്രാദേശിക കേന്ദ്രങ്ങളിൽ പി.എം വിശ്വകർമ്മ പദ്ധതിയുടെ ഉദ്ഘാടന ചടങ്ങു നടന്നു. വിശ്വകർമ്മ ദിനത്തിൽ ഡൽഹിയിലെ ദ്വാരകയിൽ ഇന്ത്യാ ഇന്റർനാഷണൽ സെന്ററിൽ പ്രധാനമന്ത്രി ശ്രീ നരേന്ദ്ര മോദിയാണ് പദ്ധതിയുടെ ഉദ്ഘാടനം നിർവ്വഹിച്ചത്. ഉദ്ഘാടന ചടങ്ങ് തിരിഞ്ഞെടുക്കപ്പെട്ട പ്രാദേശിക കേന്ദ്രങ്ങളിൽ ലക്ഷക്കണക്കിന് ആളുകൾ ഓൺലൈനായി വീക്ഷിച്ചു. പരമ്പാരാഗത കരകൗശല വിദഗ്ദർക്ക് പണി ആയുധങ്ങൾ വാങ്ങാനായി 15,000 രൂപയും, ഈടില്ലാതെ 2 ലക്ഷത്തിന്റെ വായ്പയും ലഭ്യമാക്കുന്നതാണ് ഈ പദ്ധതി.
പി എം വിശ്വകർമ്മ, ഇന്ത്യയിലെ കരകൗശല വ്യവസായത്തിൽ വിപ്ലവം സൃഷ്ടിക്കാൻ ഒരുങ്ങുകയാണ്. നൈപുണ്യമുള്ള കരകൗശല വിദഗ്ധർക്ക് അവരുടെ കഴിവുകൾ പ്രകടിപ്പിക്കുന്നതിനും രാജ്യത്തിന്റെ സമ്പന്നമായ സാംസ്കാരിക പൈതൃകത്തിലേക്ക് സംഭാവന നൽകുന്നതിനും ഒരു വേദി പ്രദാനം ചെയ്യുന്ന ഈ സംരംഭം സാമ്പത്തിക വളർച്ചയെ പ്രോത്സാഹിപ്പിക്കുന്നതിനും എണ്ണമറ്റ കരകൗശല വിദഗ്ധരെ അഭിവൃദ്ധി പ്രാപിക്കുന്നതിനും സഹായം വാഗ്ദാനം ചെയ്യുന്നു.
കൊച്ചിയിൽ നടന്ന ചടങ്ങിൽ കയർ ബോർഡ് ചെയർമാൻ ശ്രീ കുപ്പുരാമു മുഖ്യാതിഥിയായിരുന്നു. പല പരമ്പരാഗമായ കരകൗശല നൈപുണ്യങ്ങൾ നഷ്ടപ്പെടുന്ന സാഹചര്യത്തിൽ, അവയെ തിരിച്ചുകൊണ്ടുവരാനും നിലനിർത്താനും പ്രോൽസാഹിപ്പിക്കാനുമുള്ള സുപ്രധാന ചുവടുവയ്പ്പാണ് പി എം വിശ്വകർമ്മ പദ്ധതിയെന്ന് അദ്ദേഹം പറഞ്ഞു. ഇന്ത്യയിലെ കരകൗശല രംഗത്ത് വ്യാപകമായി നിലനിന്ന ചില ഭാഷകളിലെ വാക്കുകൾ പോലും നഷ്ടപെടുന്ന അവസ്ഥ ഉണ്ടായെന്നും, എന്നാൽ അവയെല്ലാം വീണ്ടെടുക്കാനുള്ള ശ്രമമാണിതെന്നും അദ്ദേഹം പറഞ്ഞു. എന്നാൽ കേരളം കരകൗശല, ശില്പ മേഖലയിലെ വൈവിദ്യം കാത്തുസൂക്ഷിക്കുന്നതിൽ ശ്രദ്ധിക്കുന്ന സംസ്ഥാനമാണെന്നും അദ്ദേഹം അഭിപ്രായപ്പെട്ടു. നമ്മുടെ പരമ്പരാഗത അറിവുകളെ വിദ്യാഭ്യാസത്തിലൂടെ അടുത്ത തലമുറയിലേക്ക് പകരേണ്ടത് അത്യാവശ്യമാണ്. ഒരു നവരാഷ്ടമായി ഇന്ത്യയെ മാറ്റാനുള്ള പ്രധാനമന്ത്രിയുടെ ആശയത്തിന്റെ ആവിഷ്കാരമാണ് ഈ പദ്ധതി എന്ന് അദ്ദേഹം കൂട്ടി ചേർത്തു.
ചടങ്ങിൽ എറണാകുളം എം.പി ഹൈബി ഈഡൻ സംസാരിച്ചു.
ലക്ഷദ്വീപിലെ കവരത്തിയിൽ നടന്ന പി എം വിശ്വകർമ്മ പരിപാടിയിൽ കേന്ദ്ര റെയിൽവേ, ടെക്സ്റ്റൈൽസ് സഹമന്ത്രി ശ്രീമതി ദരശന വിക്രം ജർദോഷ് മുഖ്യാതിഥിയായി. പി എം വിശ്വകർമ്മയുടെ സമാരംഭം വിവിധ മേഖലകളിൽ നിന്നുള്ള കരകൗശല വിദഗ്ധർ ഉൾപ്പെടെയുള്ളവർ വലിയ ആവേശത്തോടെയാണ് സ്വീകരിച്ചത്. ന്യൂ ഡൽഹിയിൽ നിന്നുള്ള തത്സമയ സംപ്രേക്ഷണം ലക്ഷദ്വീപ് ദ്വീപസമൂഹങ്ങളിലെ എല്ലാ ദ്വീപുകളിലും എത്തിച്ചു.
പ്രധാനമന്ത്രിയുടെ ഓഫീസ്
ശ്രീ സന്ത് ജ്ഞാനേശവർ മഹാരാജ് പാൽഖി മാർഗിലെയും ശ്രീ സന്ത് തുക്കാറാം മഹാരാജ് പാൽഖി മാർഗിലെയും പ്രധാന ഭാഗങ്ങൾ നാലുവരിപ്പാതയാക്കലിന് പ്രധാനമന്ത്രി നാളെ തറക്കല്ലിടും
ഈ ദേശീയ പാതകളുടെ ഇരുവശത്തും മഞ്ചലുകൾക്കായി പ്രത്യേക നടപ്പാതകൾ നിർമ്മിക്കും
പണ്ഡർപൂരിലേക്കുള്ള കണക്ടിവിറ്റി വർധിപ്പിക്കുന്നതിനുള്ള ഒന്നിലധികം റോഡ് പദ്ധതികളും പ്രധാനമന്ത്രി രാജ്യത്തിന് സമർപ്പിക്കും
പണ്ഡർപൂരിലേക്കുള്ള ഭക്തരുടെ സഞ്ചാരം സുഗമമാക്കുന്നതിനായി, പ്രധാനമന്ത്രി ശ്രീ നരേന്ദ്ര മോദി ശ്രീ സന്ത് ജ്ഞാനേശവർ മഹാരാജ് പാൽഖി മാർഗിന്റെ  അഞ്ച് ഭാഗങ്ങളുടെയും ശ്രീ സന്ത് തുക്കാറാം മഹാരാജ് പാൽഖി മാർഗിന്റെ മൂന്ന് ഭാഗങ്ങളുടെയും നാല് വരി പാതയ്ക്ക് തറക്കല്ലിടും. , 2021 നവംബർ 8-ന് വൈകിട്ട് 3:30 ന് വീഡിയോ കോൺഫറൻസിംഗ് വഴി. ഈ ദേശീയ പാതകളുടെ ഇരുവശത്തും മഞ്ചലുകൾക്കായി പ്രത്യേക നടപ്പാതകൾ നിർമ്മിക്കും. ഇത് ഭക്തർക്ക് തടസ്സരഹിതവും സുരക്ഷിതവുമായ പാത ഉറപ്പാക്കും.
ദിവേഗാട്ട് മുതൽ മൊഹോൾ വരെയുള്ള സന്ത് ജ്ഞാനേശ്വർ മഹാരാജ് പാൽഖി മാർഗിന്റെ 221 കിലോമീറ്ററും പതാസ് മുതൽ ടോണ്ടലെ-ബോണ്ടാലെ വരെയുള്ള സന്ത് തുക്കാറാം മഹാരാജ് പാൽഖി മാർഗിന്റെ 130 കിലോമീറ്ററും ഇരുവശത്തും മഞ്ചലുകൾക്കായി പ്രത്യേക നടപ്പാതകളോടെ നാലുവരിയാക്കും. യഥാക്രമം 6690 കോടി രൂപയും, 4400 കോടി രൂപയിലുമധികമായിരിക്കും ഈ പദ്ധതിയുടെ മതിപ്പു ചെലവ്.
ചടങ്ങിൽ, പണ്ഡർപൂരിലേക്കുള്ള കണക്റ്റിവിറ്റി വർദ്ധിപ്പിക്കുന്നതിന് വിവിധ ദേശീയ പാതകളിൽ 223 കിലോമീറ്ററിലധികം ദൈർഘ്യമുള്ളതും നവീകരിച്ചതുമായ , 1180 കോടി രൂപയുടെ റോഡ് പദ്ധതികൾ പ്രധാനമന്ത്രി രാഷ്ട്രത്തിന് സമർപ്പിക്കും. . ഈ പദ്ധതികളിൽ മ്ഹസ്വാദ് - പിലിവ് - പന്ധർപൂർ , കുർദുവാദി - പണ്ഡർപൂർ , പാണ്ഡർപൂർ - സംഗോള , NH 561A-യുടെ തെംബുർണി-പണ്ഡർപൂർ സെക്ഷൻ, എൻ എച്ഛ് 561എ -യുടെ പണ്ഡർപൂർ - മംഗൾവേധ - ഉമാദി സെക്ഷൻ എന്നിവ ഉൾപ്പെടുന്നു.
കേന്ദ്ര റോഡ് ഗതാഗത, ഹൈവേ മന്ത്രിയും മഹാരാഷ്ട്ര മുഖ്യമന്ത്രിയും ചടങ്ങിൽ പങ്കെടുക്കും.
(
മന്ത്രിസഭ
കേരളത്തിലേതടക്കം പുതുതായി രൂപീകരിച്ച 13 കേന്ദ്ര സര്വകലാശാലകളുടെ പുതുക്കിയ ചെലവ് എസ്റ്റിമേറ്റിന് കേന്ദ്രമന്ത്രിസഭയുടെ അംഗീകാരം
രാജ്യത്ത് പുതുതായി രൂപീകരിച്ച 13 കേന്ദ്ര സര്വകലാശാലകളുടെ തുടര്ചെലവുകള്ക്കായും കാമ്പസുകളില് അത്യാവശ്യ അടിസ്ഥാന സൗകര്യങ്ങള് പൂര്ത്തീകരിക്കുന്നതിനുമായി 3639.32 കോടി രൂപ അനുവദിക്കാന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്ച്ചേര്ന്ന കേന്ദ്ര മന്ത്രിസഭായോഗം അനുമതി നല്കി. 36 മാസത്തിനുള്ളില് ഈ സര്വകലാശാലകളിലെ പ്രവൃത്തികള് പൂര്ത്തിയാക്കും.
കേന്ദ്ര മന്ത്രിസഭ ഈ സര്വകലാശാലകള്ക്കായി നേരത്തേ അനുവദിച്ച 3000 കോടി രൂപയെക്കാള് 1474.65 കോടി രൂപ അധികമായി ചെലവഴിക്കുന്നതിനും മന്ത്രിസഭായോഗം മുന്കാല പ്രാബല്യത്തോടെ അംഗീകാരം നല്കി.
2009 ലെ കേന്ദ്ര സര്വകലാശാലാ നിയമം അനുസരിച്ചാണ് ബീഹാര്, ഹരിയാന, ഹിമാചല് പ്രദേശ്, ജമ്മു കാശ്മീര്,  ഝാര്ഖണ്ഡ്, കര്ണ്ണാടക, കേരളം, ഒറീസ, പഞ്ചാബ്, രാജസ്ഥാന്, തമിഴ്നാട് എന്നിവിടങ്ങളില് കേന്ദ്ര സര്വകലാശാലകള് സ്ഥാപിച്ചത്. ഇവ താഴെപ്പറയുന്നു;
1) സെന്ട്രല് യൂണിവേഴ്സിറ്റി ഓഫ് സൗത്ത് ബീഹാര്, ഗയ, ബീഹാര്.
2) സെന്ട്രല് യൂണിവേഴ്സിറ്റി ഓഫ് ഹരിയാന, മാഹേന്ദര്ഗഢ്
3) സെന്ട്രല് യൂണിവേഴ്സിറ്റി ഓഫ് ജമ്മു, ജമ്മു.
4) സെന്ട്രല് യൂണിവേഴ്സിറ്റി ഓഫ് ഝാര്ഖണ്ഡ്, റാഞ്ചി.
5) സെന്ട്രല് യൂണിവേഴ്സിറ്റി ഓഫ് കാശ്മീര്, ശ്രീനഗര്.
6) സെന്ട്രല് യൂണിവേഴ്സിറ്റി ഓഫ് കര്ണാടക, ഗുല്ബര്ഗ്
7) സെന്ട്രല് യൂണിവേഴ്സിറ്റി ഓഫ് കേരള, കാസര്കോഡ്
8) സെന്ട്രല് യൂണിവേഴ്സിറ്റി ഓഫ് ഒറീസ, കോറാപുത്.
9) സെന്ട്രല് യൂണിവേഴ്സിറ്റി ഓഫ് പഞ്ചാബ്, ഭട്ടിന്ഡ
10) സെന്ട്രല് യൂണിവേഴ്സിറ്റി ഓഫ് രാജസ്ഥാന്, ബന്ദേര്സിന്ധ്രി, രാജസ്ഥാന്.
11) സെന്ട്രല് യൂണിവേഴ്സിറ്റി ഓഫ് തമിഴ്നാട്, വാരൂര്.
12) സെന്ട്രല് യൂണിവേഴ്സിറ്റി ഓഫ് ഗുജറാത്ത്, ഗുജറാത്ത്.
13) സെന്ട്രല് യൂണിവേഴ്സിറ്റി ഓഫ് ഹിമാചല് പ്രദേശ്.
പ്രതിഫലനം;
ഇത് ഉന്നതവിദ്യാഭ്യാസം ലഭ്യമാകുന്നത് വര്ദ്ധിപ്പിക്കുകയും മറ്റു സര്വകലാശാലകള്ക്ക് അനുകരണീയമായ മികവിന്റെ നിലവാരം സൃഷ്ടിക്കാനും സഹായിക്കും. വിദ്യാഭ്യാസ സൗകര്യങ്ങളുടെ കാര്യത്തില് നിലവിലുള്ള മേഖലാ അസന്തുലതത്വങ്ങള് കുറക്കാനും ഇത് സഹായിക്കും.
AM MRD - 43
രാസവസ്തു, രാസവളം മന്ത്രാലയം
ഖാരിഫ് സീസണിലെ  ഫോസ്ഫാറ്റിക്, പൊട്ടാസ്സിക്  വളങ്ങള്ക്കായുള്ള പോഷകാധിഷ്ഠിത സബ്സിഡി  നിരക്കുകള്ക്ക് മന്ത്രിസഭ അംഗീകാരം നല്കി
2022ലെ എന്ബിഎസ് -ഖാരിഫ് സീസണായി 60,939.23 കോടി രൂപയാണ് സബ്സിഡി ഇനത്തില് മന്ത്രിസഭ അംഗീകരിച്ചത്
കഴിഞ്ഞ വര്ഷത്തെ അപേക്ഷിച്ച് ബാഗ് സബ്സിഡിയില് 50 ശതമാനത്തിലധികം വര്ധന
2022ലെ ഖാരിഫ് സീസണിനായി  ഫോസ്ഫാറ്റിക്, പൊട്ടാസ്സിക്  വളങ്ങള്ക്കുള്ള പോഷകാധിഷ്ഠിത സബ്സിഡി  നിരക്കിനുള്ള രാസവളം വകുപ്പിന്റെ നിര്ദ്ദേശത്തിന് പ്രധാനമന്ത്രി നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
സാമ്പത്തിക സഹായം:
എന്ബിഎസ് ഖാരിഫ്-2022 ന് മന്ത്രിസഭ അംഗീകരിച്ച സബ്സിഡി  ചരക്ക് സബ്സിഡി വഴി തദ്ദേശീയ വളത്തിനുള്ള  പിന്തുണയും തദ്ദേശീയ ഉല്പാദനത്തിനും ഡിഎപി ഇറക്കുമതിക്കും അധിക പിന്തുണയും ഉള്പ്പെടെ 60,939.23 കോടി രൂപയായിരിക്കും.
നേട്ടങ്ങള്:
ഡി-അമോണിയം ഫോസ്ഫേറ്റിന്റെയും  അതിന്റെ അസംസ്കൃത വസ്തുക്കളുടെയും അന്താരാഷ്ട്ര വിലയിലെ വര്ധന കേന്ദ്ര ഗവണ്മെന്റ് ഇടപെട്ട് നിയന്ത്രണത്തിലാക്കി. ഒരു ചാക്കിന് നിലവിലുള്ള 1650 രൂപ സബ്സിഡിക്ക് പകരം ഡിഎപിയില് ഒരു ചാക്കിന് 2501 രൂപ സബ്സിഡി നല്കാന് കേന്ദ്രം തീരുമാനിച്ചു. ഡിഎപിയുടെയും അതിന്റെ അസംസ്കൃത വസ്തുക്കളുടെയും വിലയില് 80 ശതമാനത്തോളമാണ് വര്ധനയുണ്ടായത്. സബ്സിഡിയുള്ളതും താങ്ങാനാകുന്നതും ന്യായവുമായ നിരക്കില് പി- കെ വളങ്ങള് ലഭിക്കുന്നതിനും കാര്ഷിക മേഖലയെ പിന്തുണയ്ക്കുന്നതിനും ഇത് കര്ഷകരെ സഹായിക്കും.
നടപ്പിലാക്കല് തന്ത്രങ്ങളും ലക്ഷ്യങ്ങളും:
2022ലെ ഖാരിഫ് സീസണിനായുള്ള  എന്ബിഎസ് നിരക്കുകള് അടിസ്ഥാനപ്പെടുത്തി പി-കെ വളങ്ങള്ക്കുള്ള സബ്സിഡി ലഭ്യമാക്കും. ഇത് കുറഞ്ഞ വിലയില് കൃഷിക്കാര്ക്ക് ഈ വളങ്ങള് സുഗമമായി ലഭിക്കുന്നുണ്ടെന്ന് ഉറപ്പാക്കും.
പശ്ചാത്തലം:
യൂറിയ, 25 ഗ്രേഡ് പി-കെ വളങ്ങള് എന്നിവ സബ്സിഡി നിരക്കില് വളം നിര്മ്മാതാക്കള്/ഇറക്കുമതിക്കാര് മുഖേന ഗവണ്മെന്റ് കര്ഷകര്ക്ക് ലഭ്യമാക്കുന്നു. 2010 ഏപ്രില് ഒന്ന് മുതല് എന് ബിഎസ് പദ്ധതി മുഖേനയാണ് പി-കെ വളങ്ങള്ക്കുള്ള സബ്സിഡി നിയന്ത്രിക്കുന്നത്. കര്ഷക സൗഹാര്ദ്ദ നിലപാടിന്റെ ഭാഗമായി കര്ഷകര്ക്ക് താങ്ങാവുന്ന വിലയില് പി-കെ വളങ്ങളുടെ ലഭ്യത ഉറപ്പാക്കാന് ഗവണ്മെന്റ് പ്രതിജ്ഞാബദ്ധമാണ്. യൂറിയ, ഡിഎപി, എംഒപി, സള്ഫര് തുടങ്ങിയ വളങ്ങളുടെയും മറ്റും അന്താരാഷ്ട്ര വിലയിലെ കുത്തനെയുള്ള വര്ദ്ധന കണക്കിലെടുത്ത്, ഡിഎപി ഉള്പ്പെടെയുള്ള പി-കെ വളങ്ങള്ക്ക് സബ്സിഡി വര്ദ്ധിപ്പിച്ചുകൊണ്ട് കൂടിയ വില ഇളവ് ചെയ്യാന് ഗവണ്മെന്റ് തീരുമാനിച്ചു. അംഗീകൃത നിരക്ക് അനുസരിച്ച് വളം കമ്പനികള്ക്ക് സബ്സിഡി നല്കും, അതുവഴി കര്ഷകര്ക്ക് കുറഞ്ഞ വിലയില് രാസവളങ്ങള് ലഭ്യമാക്കാന് കഴിയും.
--ND--
(Visitor Counter : 92
ഊര്ജ്ജ മന്ത്രാലയം
വൈദ്യുതി നഷ്ടം കുറയ്ക്കുക എന്ന ലക്ഷ്യത്തോടെ കേന്ദ്ര ഊർജ്ജ മന്ത്രാലയം, ഊർജ്ജ വിതരണ കമ്പനികൾക്ക് ഊർജ്ജ അക്കൗണ്ടിംഗ് നിർബന്ധമാക്കുന്നു
 Act, 2001) വ്യവസ്ഥകൾ പ്രകാരം, ഊർജ്ജ മന്ത്രാലയത്തിന്റെ അംഗീകാരത്തോടെ, ബ്യൂറോ ഓഫ് എനർജി എഫിഷ്യൻസി  ഇത് സംബന്ധിച്ച ചട്ടങ്ങൾ വിജ്ഞാപനം ചെയ്തു.
വിജ്ഞാപനം നിലവിൽ വന്ന് 60 ദിവസത്തിനുള്ളിൽ സർട്ടിഫൈഡ് എനർജി മാനേജർ, ഊർജ്ജ വിതരണ കമ്പനികളുടെ  ത്രൈമാസ ഊർജ്ജ അക്കൗണ്ടിംഗ് പൂർത്തിയാക്കണം. ഒരു സ്വതന്ത്ര അംഗീകൃത ഊർജ്ജ ഓഡിറ്ററുടെ വാർഷിക ഊർജ്ജ ഓഡിറ്റും നിർബന്ധമാണ്. ഈ രണ്ട് റിപ്പോർട്ടുകളും പൊതുജനസമക്ഷം പ്രസിദ്ധീകരിക്കും.
വ്യത്യസ്ത വിഭാഗങ്ങളിലുള്ള ഉപഭോക്താക്കളുടെ വൈദ്യുതി ഉപഭോഗത്തെക്കുറിച്ചും വിവിധ മേഖലകളിലെ പ്രസരണ, വിതരണ നഷ്ടങ്ങളെക്കുറിച്ചും വിശദമായ വിവരങ്ങൾ ഊർജ്ജ അക്കൗണ്ടിംഗ് റിപ്പോർട്ടിലുണ്ടാകും. ഇത് ഉയർന്ന വൈദ്യുതി നഷ്ടവും വൈദ്യുതി മോഷണവും സംഭവിക്കുന്ന മേഖലകൾ തിരിച്ചറിയുകയും തിരുത്തൽ നടപടികൾ സ്വീകരിക്കാൻ വഴിയൊരുക്കുകയും ചെയ്യും. നഷ്ടത്തിനും മോഷണത്തിനും ഉദ്യോഗസ്ഥരുടെ മേൽ ഉത്തരവാദിത്തം നിർണയിക്കുന്നതിനും സാധിക്കും. വൈദ്യുതി നഷ്ടം കുറയ്ക്കുന്നതിന് ഉചിതമായ നടപടികൾ കൈക്കൊള്ളാൻ ഊർജ്ജ വിതരണ കമ്പനികളെ അക്കൗണ്ടിംഗ് വിവരങ്ങൾ സഹായിക്കും. ഊർജ്ജ വിതരണ കമ്പനികളുടെ അടിസ്ഥാന സൗകര്യ നവീകരണത്തിനും, ആവശ്യകതാധിഷ്ഠിത നടപടികൾ ഫലപ്രദമായി ആസൂത്രണം ചെയ്യാനും സാധിക്കും. പാരീസ് ഉടമ്പടി പ്രകാരം രാജ്യം നിശ്ചയിച്ചിട്ടുള്ള ലക്ഷ്യങ്ങൾ നിറവേറ്റുന്നതിനും കാലാവസ്ഥാ വ്യതിയാനം ചെറുക്കുന്നതിനുള്ള പ്രവർത്തനങ്ങൾക്കും ഈ സംരംഭം കൂടുതൽ ഊർജ്ജം പകരും.
ഊർജ്ജ സംരക്ഷണ നിയമം, 2001-ന്റെ പരിധിക്കുള്ളിൽ നിന്നുകൊണ്ടാണ് ചട്ടങ്ങൾ പുറപ്പെടുവിച്ചിരിക്കുന്നത്. വിതരണ മേഖലയുടെ കാര്യക്ഷമത വർദ്ധിപ്പിച്ച് നഷ്ടം പരമാവധി കുറയ്ക്കാനും അതുവഴി ഊർജ്ജ വിതരണ കമ്പനികളുടെ സാമ്പത്തിക കാര്യക്ഷമത മെച്ചപ്പെടുത്താനുമാണ് ചട്ടങ്ങൾ ലക്ഷ്യമിടുന്നത്.
രാജ്യരക്ഷാ മന്ത്രാലയം
വിദേശ രാജ്യങ്ങളിൽ നിന്നുള്ള സംഭരണത്തിന് പുതിയ ബാങ്കിംഗ് നയം
(ന്യൂ ഡൽഹി: ജൂലൈ 25, 2022
ധനകാര്യ സേവന വകുപ്പിന് കീഴിൽ വരുന്ന ഗവണ്മെന്റിന്റെ ബിസിനസ്സ് ഇടപാടുകൾ സ്വകാര്യ മേഖലാ ബാങ്കുകൾക്ക് കൂടി അനുവദിക്കുന്നതിന്റെ ഭാഗമായി, മന്ത്രാലയത്തിന്റെ വിദേശ സംഭരണത്തിനായി ലെറ്റർ ഓഫ് ക്രെഡിറ്റ് , ഡയറക്ട് ബെനിഫിറ്റ് ട്രാൻസ്ഫർ  എന്നീ സാമ്പത്തിക സേവനങ്ങൾ നൽകാൻ HDFC ബാങ്ക്, ICICI ബാങ്ക്, ആക്സിസ് ബാങ്ക് എന്നിവയെ പ്രതിരോധ മന്ത്രാലയം ചുമതലപ്പെടുത്തി. മന്ത്രാലയത്തിന് ഈ സേവനങ്ങൾ നൽകുന്നതിന് ഇതുവരെ അംഗീകൃത പൊതുമേഖലാ ബാങ്കുകളെ മാത്രമേ അനുവദിച്ചിരുന്നുള്ളൂ. സ്വകാര്യമേഖലാ ബാങ്കുകൾക്ക് LC, DBT ബിസിനസ്സ് അനുവദിക്കുന്നത് ബാങ്കുകളുടെ പൊതുവെയുള്ള മത്സരക്ഷമതയും കാര്യക്ഷമതയും കൂട്ടുമെന്നാണ് പ്രതീക്ഷിക്കുന്നത്.
ഇന്ന് രാജ്യസഭയിൽ രേഖാമൂലം നൽകിയ മറുപടിയിൽ രക്ഷാ രാജ്യ മന്ത്രി ശ്രീ അജയ് ഭട്ട് ആണ് ഈ വിവരം അറിയിച്ചത്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
ന്യൂഡല്ഹി, സെപ്റ്റംബര് 01, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് മൊത്തം 212.52 കോടി  ഡോസ് വാക്സിന്
കഴിഞ്ഞ 24 മണിക്കൂറിനിടെ 12,90,443 ഡോസ് വാക്സിനുകള് വിതരണം ചെയ്തു.
രാജ്യത്ത് നിലവില് ചികിത്സയിലുള്ളത് 62,748 പേര്
ചികിത്സയിലുള്ളത് 0.14 ശതമാനം പേര്
രോഗമുക്തി നിരക്ക് 98.67%
കഴിഞ്ഞ 24 മണിക്കൂറിനിടെ 9,828 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,38,45,680 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 7,946 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 88.61 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 2,66,477 പരിശോധനകള്.
(ND
വനിതാ, ശിശു വികസന മന്ത്രാലയം
പ്രധാനമന്ത്രി രാഷ്ട്രീയ ബാൽ പുരസ്കാരത്തിനുള്ള അവസാന തീയതി 2023 ഓഗസ്റ്റ് 31 വരെ നീട്ടി
(ന്യൂ ഡൽഹി: 10 ജൂലൈ 2023
കേന്ദ്ര വനിതാ-ശിശു വികസന മന്ത്രാലയം, പ്രധാനമന്ത്രി രാഷ്ട്രീയ ബാൽ പുരസ്കാരത്തിനുള്ള അപേക്ഷകൾ നൽകാനുള്ള അവസാന തീയതി 2023 ജൂലൈ 31ൽ നിന്ന് 2023 ഓഗസ്റ്റ് 31 വരെ നീട്ടി.
2024-ലെ പ്രധാന മന്ത്രി രാഷ്ട്രീയ ബാൽ പുരസ്കാരത്തിനായുള്ള  അപേക്ഷകൾ ദേശീയ അവാർഡ് പോർട്ടലായ https://awards.gov.in ൽ സമർപ്പിക്കാവുന്നതാണ്.
ദേശീയ തലത്തിൽ അംഗീകാരം അർഹിക്കുന്നവർക്ക് ധീരത, കായികം, സാമൂഹിക സേവനം, ശാസ്ത്രം & സാങ്കേതികവിദ്യ, പരിസ്ഥിതി, കല & സംസ്കാരം, നൂതന ആശയം എന്നീ മേഖലകളിലാണ് പുരസ്കാരങ്ങൾ നൽകുന്നത്.
ഒരു ഇന്ത്യൻ പൗരനും ഇന്ത്യയിൽ താമസിക്കുന്നതും 18 വയസ്സ് കവിയാത്തതുമായ  ഏതൊരു കുട്ടിക്കും പുരസ്കാരത്തിന് അപേക്ഷിക്കാം. മറ്റൊരാൾക്കും അർഹരായ കുട്ടിയെ പുരസ്കാരത്തിനായി നാമനിർദ്ദേശം ചെയ്യാം. PMRBP-യ്ക്കുള്ള അപേക്ഷകൾ https://awards.gov.in എന്ന ഓൺലൈൻ പോർട്ടലിൽ മാത്രമേ സ്വീകരിക്കൂ.
പ്രധാനമന്ത്രിയുടെ ഓഫീസ്
പ്രധാനമന്ത്രി നാളെ മനോരമ ന്യൂസ് കോണ്ക്ലേവിനെ അഭിസംബോധന ചെയ്യും
പ്രധാനമന്ത്രി ശ്രീ നരേന്ദ്ര മോദി നാളെ, 2019 ഓഗസ്റ്റ് 30ന് മനോരമ ന്യൂസ് കോണ്ക്ലേവ് 2019 ചടങ്ങിനെ വീഡിയോ കോണ്ഫറന്സിങ്ങിലൂടെ അഭിസംബോധന ചെയ്യും. കൊച്ചിയില് നടക്കുന്ന കോണ്ക്ലേവ് മലയാള മനോരമ കമ്പനി ലിമിറ്റഡാണ് സംഘടിപ്പിക്കുന്നത്.
IE/BSN
(Visitor Counter : 68
മന്ത്രിസഭ
ജി.എസ്.റ്റി. ശൃംഖലയില് ഗവണ്മെന്റിന്റെ ഓഹരി വര്ദ്ധിപ്പിക്കാന് മന്ത്രിസഭയുടെ അനുമതി
ചരക്ക് സേവന നികുതി ശൃംഖലയില്  ഗവണ്മെന്റിന്റെ ഉടമസ്ഥത വര്ദ്ധിപ്പിക്കാനും നിലവിലുള്ള ഘടനയുടെ പരിവര്ത്തന പദ്ധതിക്കും പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി.
താഴെപ്പറയും പ്രകാരമാണ് പരിവര്ത്തന പദ്ധതിയുടെ ഘടന :
(· ജി.എസ്.റ്റി.എന്. ല് ഗവണ്മെന്റ് ഇതര സ്ഥാപനങ്ങളുടെ കൈവശമുള്ള മൊത്തം 51 ശതമാനം ഓഹരി കേന്ദ്ര, സംസ്ഥാന ഗവണ്മെന്റുകള് തുല്യമായി ഏറ്റെടുക്കുകയും, സ്വകാര്യ കമ്പനികളുടെ പക്കലുള്ള ഓഹരി ഏറ്റെടുക്കുന്നതിനുള്ള നടപടി ക്രമങ്ങള്ക്ക് തുടക്കമിടാന് ജി.എസ്.റ്റി.എന്. ബോര്ഡിന് അനുമതി നല്കുകയും ചെയ്യും.
· 100% ഗവണ്മെന്റ് ഉടമസ്ഥതയില് പുനസംഘടിപ്പിക്കപ്പെടുന്ന ജി.എസ്.റ്റി.എന്.-ല് കേന്ദ്രത്തിനും, സംസ്ഥാനങ്ങള്ക്കും 50% വീതം ഓഹരി എന്ന തരത്തിലായിരിക്കും ഘടന.
· ജി.എസ്.റ്റി.എന്. ബോര്ഡിന്റെ ഘടനയിലും മാറ്റം വരുത്തും. കേന്ദ്രത്തില് നിന്നും, സംസ്ഥാനങ്ങളില് നിന്നുമായി മൂന്ന് ഡയറക്ടര്മാരെ ബോര്ഡില് ഉള്പ്പെടുത്തും. കൂടാതെ ഡയറക്ടര് ബോര്ഡ് നാമനിര്ദ്ദേശം ചെയ്യുന്ന മറ്റ് മൂന്ന് സ്വതന്ത്ര ഡയറക്ടര്മാരും, ഒരു ചെയര്മാനും, സി.ഇ.ഒ. യും ഉണ്ടാകും. ഡയറക്ടര്മാരുടെ മൊത്തം എണ്ണം 11 ആകും.
ND/MRD
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ഓഗസ്റ്റ് 31, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 212.39 കോടി ഡോസ് വാക്സിൻ .
കഴിഞ്ഞ 24 മണിക്കൂറിൽ നൽകിയത് 22,50,854 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 64,667 പേർ; ചികിത്സയിലുള്ളത് ആകെ രോഗബാധിതരുടെ 0.15%
കഴിഞ്ഞ 24 മണിക്കൂറിനിടെ 10,828 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,38,35,852 ആയി; രോഗമുക്തി നിരക്ക് 98.67%
കഴിഞ്ഞ 24 മണിക്കൂറിൽ 7,231 പുതിയ കേസുകൾ റിപ്പോർട്ട് ചെയ്തു
പ്രതിദിന രോഗസ്ഥിരീകരണ നിരക്ക് 2.05%; പ്രതിവാര രോഗസ്ഥിരീകരണ നിരക്ക് 2.55%
ആകെ നടത്തിയത് 88.58 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 3,52,166 പരിശോധനകൾ
RRTN
(Visitor Counter : 79
പ്രധാനമന്ത്രിയുടെ ഓഫീസ്
രാഷ്ട്രപതിയുടെ ലേഖനം പ്രധാനമന്ത്രി സമൂഹ മാധ്യമത്തിൽ പങ്കുവച്ചു
അന്താരാഷ്ട്ര വനിതാ ദിനത്തോടനുബന്ധിച്ചുള്ള രാഷ്രപതി ശ്രീമതി ദ്രൗപദി മുർമുവിന്റെ - " അവളുടെ കഥ -എന്റെ കഥ ; എന്ത് കൊണ്ടാണ് ലിംഗ നീതിയിൽ ഞാൻ പ്രത്യാശ പുലർത്തുന്നത് " എന്ന ലേഖനം പ്രധാനമന്ത്രി ശ്രീ നരേന്ദ്ര മോദി സമൂഹ മാധ്യമത്തിൽ പങ്കുവച്ചു.
ഇന്ത്യൻ സ്ത്രീകളുടെയും സ്വന്തം യാത്രയുടെയും അജയ്യമായ ചേതനയെ കുറിച്ചാണ് ഈ ലേഖനമെന്ന് പ്രധാമന്ത്രി പറഞ്ഞു.
പ്രധാനമന്ത്രി ട്വീറ്റ് ചെയ്തു:
"ത്രിപുരയിൽ നിന്ന് മടങ്ങിയെത്തിയ ഞാൻ ഈ ലേഖനം വായിക്കുകയും അത് വളരെ പ്രചോദനാത്മകമായി തോന്നുകയും ചെയ്തു. . മറ്റുള്ളവരും ഇത് വായിക്കണമെന്ന് ഞാൻ ആഹ്വാനം ചെയ്യുന്നു. സ്വജീവിതം സേവനത്തിനായി ഉഴിഞ്ഞു വച്ച, ഇന്ത്യയുടെ രാഷ്ട്രപതി പദം വരെ ഉയർന്ന വളരെ പ്രചോദനാത്മകമായ ഒരു വ്യക്തിയുടെ ജീവിത യാത്ര യുടെ ചിത്രീകരണമാണത്. "
-ND-
(